|  |  |
| --- | --- |
|  | |
| **JAUNIMO REIKALŲ AGENTŪRA** | |
| Valstybės biudžetinė įstaiga, Vytenio g. 6, LT-03113 Vilnius, tel. 8 634 08 299 El. p. info@jra.lt. Duomenys kaupiami ir saugomi Juridinių asmenų registre, kodas 188681478 | |
|  | |
| Savivaldybių administracijoms  Kopija: Lietuvos Respublikos socialinės apsaugos ir darbo ministerijos Lygių galimybių, moterų ir vyrų lygybės grupei | 2022-12- Nr. 2S- (5.3) |

**DĖL JAUNIMO POLITIKOS ĮGYVENDINIMO 2023 M.**

Jaunimo politika Lietuvoje yra įgyvendinama vadovaujantis Jaunimo politikos pagrindų įstatymu ir atsižvelgiant į Europos Komisijos nustatytus prioritetus. Europos Komisijos apibrėžti prioritetai atitinka pagrindines Europos Sąjungos vertybes, todėl rekomenduojama jais vadovautis įgyvendinant įvairias jaunimo politikos priemones nacionaliniu ir vietos lygmeniu. **Iki 2027 m. išskirti Europos Komisijos prioritetai, taikomi *Erasmus+* jaunimo sričiai ir Europos solidarumo korpuso programoms: Europos žaliasis kursas, skaitmeninė transformacija, aktyvus dalyvavimas, socialinė įtrauktis.**

Siekiant atliepti Europos Komisijos prioritetus, vadovaujantis Jaunimo politikos pagrindų įstatymu ir kitais teisės aktais, atsižvelgiant į esamą jaunimo situaciją šalyje pagal atliktus tyrimus bei kitą aktualią informaciją, Jaunimo reikalų agentūra (toliau – Agentūra) informuoja, jog įgyvendinant jaunimo politiką 2023 m. nacionaliniu lygmeniu išskiriamos tokios pagrindinės kryptys:

1. Tarpkultūrinio mokymosi skatinimas per Europos solidarumo korpuso ir *Erasmus+* programas;
2. Jaunimo savanoriškos tarnybos modelio įgyvendinimas;
3. Darbo su jaunimu formų plėtros ir kokybės užtikrinimas;
4. Jaunimo įgalinimo ir įtraukimo į pilietinę veiklą galimybių kūrimas ir plėtra;
5. Tarpžinybinio ir tarpsektorinio bendradarbiavimo stiprinimas.

Agentūros veiklose numatomos prioritetinės ilgalaikės kryptys iki 2027 m.:

1. Psichinė, emocinė ir fizinė jaunimo sveikata, jos gerinimas;
2. Praktinių įgūdžių ugdymo ir palydėjimo paslaugų jaunimui teikimas;
3. Paslaugų jaunimui teikimas pagal amžiaus grupes (20-24 m., 25-29 m.);
4. Profesinio orientavimo paslaugos;
5. Vieno langelio principu (angl. *one stop shop*) veikiantys atvirieji jaunimo centrai;
6. Išmanieji darbo su jaunimu metodai;
7. Saugių, nesmurtinių santykių tarp jaunimo ugdymas, smurto formų atpažinimas, nukreipimas reikiamai pagalbai gauti.

Atkreipiame dėmesį, kad kaip vienas iš Nacionalinių prioritetų ilgalaikėje perspektyvoje yra išskiriamas horizontalusis principo „lygios galimybės visiems“, įtvirtinto Nacionaliniame pažangos plane, patvirtintame Lietuvos Respublikos Vyriausybės 2020 m. rugsėjo 9 d. nutarime Nr. 998 „Dėl 2021-2030 metų Nacionalinio pažangos plano patvirtinimo“, integravimo skatinimas formuojant ir įgyvendinant jaunimo politiką. Pažymime, kad Agentūros atsakingi darbuotojai susisieks su visų savivaldybių jaunimo reikalų koordinatoriais (arba asmenimis, kuriems pavesta vykdyti jaunimo reikalų koordinatoriaus funkcijas) dėl konkrečių užduočių ir siektinų rezultatų nustatymo įgyvendinant jaunimo politiką savivaldybėje 2023 m. Derinimas vyks atsižvelgiant į savivaldybėms teiktų 2022 m. rekomenduojamų jaunimo politikos įgyvendinimo pagrindinių krypčių ir kitų veiklos sričių įgyvendinimą, patikslintus ir (ne)pasiektus rezultatų rodiklius, taip pat naudojantis turima informacija ir duomenimis apie savivaldybės bendrą situaciją, susijusią su jaunimo politikos įgyvendinimu vietos lygmeniu, bei atsižvelgiant į pačios savivaldybės teikiamus siūlymus ir informaciją. Savivaldybės taip pat bus kviečiamos nurodyti planuojamas individualias jaunimo politikos įgyvendinimo savivaldybėje 2023 m. sritis ir siektinus rezultatus, kuriuos siūlytų įtraukti prie savivaldybei teikiamų 2023 m. jaunimo politikos įgyvendinimo pagrindinių krypčių ir kitų veiklos sričių.

Dėkojame už bendradarbiavimą.

Direktorius Jonas Laniauskas